Arcturus ble startet under navnet Mortem av Steinar Johnsen på keyboard, Jan Axel Blomberg (Hellhammer fra Mayhem) på trommer og Marius Vold som bassist og vokalist. Senere begynte Tomas «Samoth» Haugen (fra Emperor) på gitar. Marius Vold ble byttet ut med Kristoffer «Garm» Rygg (fra Ulver) og de spilte inn EP-en som ble gitt ut på Samoths eget plateselskap Nocturnal Art i 1994. Samoth forlot Arcturus etter dette og Arcturus fikk nå en ny gitarist, Carl August Tidemann, i tillegg til bassisten Hugh «Skoll» Mingay.